**EGYÜTTMŰKÖDÉSI MEGÁLLAPODÁS**

amely létrejött egyrészről a

**Békés Megyei Önkormányzat** (a továbbiakban:Megyei Önkormányzat)

székhelye: 5600 Békéscsaba, Árpád sor 18., Pf. 118.

képviseli: Zalai Mihály elnök

másrészről a

**…………………………………** (a továbbiakban: *Települési Önkormányzat*)

székhelye: …………………..

képviseli: ……………………

(a továbbiakban a Megyei Önkormányzat és a Települési Önkormányzat együttesen a „Felek”)

között az alulírott helyen és napon, az alábbiakban rögzített feltételek szerint:

1. **Preambulum**

A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (továbbiakban: Kormányrendelet) alapján a Megyei Önkormányzat a területén található települési önkormányzatok Európai Uniós forrásokat is felhasználó projektjei előkészítésében és megvalósításában kiemelt szereppel rendelkezik.

A fenti jogszabály alapján a Megyei Önkormányzat projektmenedzsmenti feladatokat láthat el a települési önkormányzatok projektjeiben, mely jellemzően az alábbi feladatok ellátását jelenti:

* kapcsolattartás a közreműködő szervezetekkel,
* projekt teljesítési dokumentáció összeállítása,
* pályázattal kapcsolatos elszámolások és pénzügyi beszámolók elkészítése,
* pénzügyi elszámolások, kifizetések ellenőrzése a támogatási szerződés mellékletét képező költségvetéshez képest valamint az EU, illetve egyéb más forrás szabályainak és költségvetéseinek megfelelően,
* előrehaladási jelentések készítése a hatóságok számára,
* változásjelentések és támogatási szerződés módosítások összeállítása,
* záró pénzügyi és szöveges jelentések készítése,
* részvétel a helyszíni ellenőrzéseken,
* éves monitoring jelentések (PEJ, PFJ) elküldése a fenntartási időszak (3-5 év) alatt,
* egyéb szakértői tevékenységek összehangolása,
* koordináció, kommunikáció a Megrendelővel, a partnerekkel, fő- és szakhatóságokkal.

A Békés Megyei Önkormányzat célja, hogy támogassa a települési önkormányzatoknak a kormányzati támogatáspolitikával összeegyeztethető fejlesztési elképzeléseit.

Mindezek alapján Felek az alábbi megállapodást kötik:

1. **A Megállapodás tárgya:**

Felek jelen megállapodás aláírásával kifejezik együttműködési készségüket a települési önkormányzatnak a Kormányrendelet hatálya alá tartozó támogatásból megvalósuló közfeladat fejlesztési projektjeielőkészítésében és megvalósításában.

**Az együttműködés keretében:**

A Megyei Önkormányzat:

* vállalja**,** hogy a települési önkormányzat részére rendszeresen tájékoztatást ad az igénybe vehető támogatásokat illetően, különös tekintettel a települési önkormányzat kinyilvánított projektötletei, fejlesztési elképzelései kapcsán.
* vállalja, hogy javaslatot tesz a települési önkormányzat által megvalósítandó projektekre, beadandó pályázatokra.
* vállalja, hogy a települési önkormányzat kérése esetén megfelelő felkészültséggel rendelkező szakmai közreműködőket javasol a projekt előkészítési tevékenységeinek végrehajtására.
* a Megyei Önkormányzati Hivatalon keresztül ellátjaaz együttműködés szakmai irányítását.

A Települési Önkormányzat:

* vállalja, hogy a 2014-2020-as időszakhoz kapcsolódó Európai Uniós forrásokat is felhasználó projektjeinek előkészítése és végrehajtása során igénybe veszi a Megyei Önkormányzat segítségét a projektmenedzseri feladatok ellátást illetően, melyre vonatkozólag minden projekt esetén külön megállapodás születik az együttműködés kereteiről.
* **a** Települési Önkormányzat a szükséges információk időbeni rendelkezésre bocsátásával segíti a Megyei Önkormányzat munkáját, hozzájárul ahhoz, hogy a Megyei Önkormányzat már a projekt kezdeti fázisában is aktívan közreműködjön. Ennek keretében figyelemmelkísérje, projektmenedzseri szempontból minőségbiztosítsa azt, segítse olyan módon való kialakítását, hogy a végrehajtás során minél kisebb legyen a problémák száma, felbukkanásának esélye.
1. **Vegyes rendelkezések**

**1.** Együttműködő felek szakmai kapcsolattartónak az alábbi személyeket jelölik ki:

* a Békés Megyei Önkormányzat részéről:

Képes György Területfejlesztési és Területrendezési Osztályvezető

telefon: 06-66/441-141 (114-es mellék)

e-mail: teruletfejlesztes@bekesmegye.hu

* a Települési Önkormányzat részéről:

………………………………

telefon: ………………………

e-mail: ………………………

**2.** Jelen, határozatlan időre szóló Megállapodás azon a napon lép hatályba, amikor azt a Felek mindegyike aláírta.

**3.** Jelen Megállapodásban nem szabályozott kérdések tekintetében a Polgári Törvénykönyv rendelkezései az irányadóak.

**4.** Felek vitáikat és a későbbiekben esetlegesen eltérő álláspontjukat jelen Megállapodás vonatkozásában a barátilag elvárható, tárgyalásos úton rendezik.

**5.** Jelen három oldalból álló Megállapodást, amely három, egymással mindenben megegyező eredeti példányban készült Együttműködő felek képviselői elolvasás és értelmezés után, mint akaratukkal mindenben megegyezőt írták alá.

Békéscsaba, 2015. ………….

|  |  |
| --- | --- |
| ………………………………………… | ……………………………………… |
|  Zalai Mihály elnök Békés Megyei Önkormányzat |  |